Τι λέει; Είμαι ο Ρίγκαν.
Είπα να κάνω βίντεο στο YouTube γιατί βαριέμαι.
Μπορεί να είναι παρορμητικό, αλλά νομίζω ότι είναι καλή απόφαση.
Πάντα μου άρεσε η ιδέα
ότι μπορείς να προβάλεις τον εαυτό σου μπροστά στον κόσμο.
Πάντα μου άρεσε να μπορώ να έχω κάτι
που λέει "Να 'μαι, ορίστε τι κάνω".
Πάντα ανέβαζα πράγματα για μένα.
Ένα ανοιχτό ημερολόγιο με τη μετάβασή μου
την ενηλικίωσή μου, τη μουσική, τα πάντα.
Ξέρω μοιάζω 12 χρονών, αλλά υπόσχομαι ότι είμαι 16.
Γνώρισα την Πάιπερ και την Τίφανι μέσω του Ματ Ντούγκαν, του μάνατζέρ μου.
Ήταν φυσιολογικό να σε στείλουν σε κάποιον και να σου πουν "Κάνε βίντεο μαζί τους".
Όταν πρωτογνώρισα την Τίφανι, ήταν μια χαλαρή, αστεία, άνετη μαμά.
Είχε μεγάλη περιέργεια για ορισμένες πτυχές της μετάβασής μου.
"Πότε θα κάνεις το χειρουργείο;"
Ερωτήσεις για τη μετάβαση και το σώμα μου
που υπονοούσαν ότι ήταν
σεξουαλικές, λίγο ακατάλληλες.
Ένα βράδυ, πήγαμε στο σπίτι της Τίφανι, για να κάνουμε βίντεο.
Η Τίφανι μας έδωσε αλκοόλ.
Νομίζω ότι το έβγαλε από το ντουλάπι της.
Κάναμε ζωντανή μετάδοση. Πίναμε, διαβάζαμε σχόλια,
περνούσαμε καλά.
Σίγουρα μέθυσα.
Η Τίφανι μέθυσε.
Σε κάποιο σημείο, η Τίφανι είπε
"Θέλω να συμμετέχω στο βίντεο".
Και κάθισε στον καναπέ μαζί μας.
Είμαστε στην άκρη του καναπέ.
Θυμάμαι ότι ξεκίνησε με το χέρι στον ώμο,
και τα δύο χέρια, μου έκανε μασάζ στην πλάτη,
έτριβε το χέρι μου.
Πολλά αγγίγματα εδώ πάνω.
Τραβούσε το πουκάμισό μου, τραβούσε τον γιακά μου,
έλεγε ότι είμαι σέξι, έλεγε ότι είμαι μανάρι.
Τότε η Πάιπερ άρχισε να λέει "Μαμά, σταμάτα. Είναι περίεργο".
Μετά συνέβη το φιλί.
Ήμουν 17 χρονών όταν συνέβη αυτό.
Θυμάμαι να γελάω και μετά να λέω
"Ας σταματήσουμε το βίντεο".
Και το έληξα πολύ γρήγορα μετά το δεύτερο φιλί.
Ήμουν πολύ ρεαλιστής σε εκείνη τη φάση,
ξέρω ότι είναι λάθος.
Φυσικά, κυκλοφορεί στο Instagram, παντού.
Οι υποστηρικτές μου ήταν ξεκάθαρα ενάντια σε αυτό.
Έλεγαν "Είναι 17 χρονών.
Θα πάει φυλακή".
Δυσκολεύτηκα πολύ να κοιμηθώ.
Είχα πολύ άγχος, νόμιζα ότι κατέστρεψα την καριέρα μου.
Ξύπνησα το πρωί, κι είχε εξαφανιστεί.
Τα πάντα.
Δεν έβρισκες βίντεο να φιλιόμαστε. Δεν έβρισκες τη μετάδοση.
Χάθηκαν όλα από τα σόσιαλ. Ούτε στο YouTube ούτε στο Instagram.
Τι συμβαίνει;
Δεν πήγα στην αστυνομία
γιατί νομίζω ότι φοβόμουν πολύ για τη θέση μας στον κλάδο
και το γεγονός ότι θα κρέμεται πάντα πάνω από το κεφάλι μου
ή θα κατέστρεφα την καριέρα της Πάιπερ.
Από τότε, δεν ξαναμιλήσαμε.
Θυμάμαι να σκέφτομαι "Αν μπορούσε κάποιος να το σβήσει από το ίντερνετ,
τι άλλο θα μπορούσε να κάνει;"
ΚΑΚΕΣ ΕΠΙΡΡΟΕΣ Η ΣΚΟΤΕΙΝΗ ΠΛΕΥΡΑ ΤΟΥ KIDFLUENCING
Τι κάνετε; Καλώς ήρθατε στο κανάλι μου.
Σήμερα έχω μια πολύ συναρπαστική δοκιμασία.
Αλλά πριν σας πω, έφερα την κολλητή μου, την Πάιπερ!
Δεν με έφερες. Εδώ μένω.
Σωστά. Καλά…
Ο τρόπος που η Τίφανι Σμιθ κατάφερε να φτιάξει αυτήν τη φίρμα
και μετά χρησιμοποίησε τη δυναμική για να ξεκινήσει την Ομάδα,
στρατηγικά, ήταν εξαιρετικός.
Αρχίζει να βγάζει πολλά λεφτά.
Στο απόγειό της, έβγαζε από 300.000 έως 500.000 δολάρια τον μήνα.
Οι πιθανότητες έμοιαζαν ατελείωτες.
Όλα έδειχναν ότι θα έβγαζε εκατομμύρια δολάρια.
Μπες μέσα, χαλαρά, άνετα και πες "Σαλόμ, παιδιά".
Ο τρόπος που μπορεί να βρει κόσμο
και να τον βάζει να κάνει όλες τις αγγαρείες,
είναι μαέστρος αυτής της επιχείρισης.
Στο μοντάζ θα έβαζα μουσική ύπνου,
σαν νανουρίσματα για μωρά.
Ο Χάντερ υποκρινόταν ότι ήταν ένας από εμάς.
Είχε πλάκα. Μπορούσες να του μιλήσεις για οτιδήποτε.
Πάνω, Σόφι. Γιατί έχεις ένα χέρι εδώ; Πάνω, και τα δύο δάχτυλα.
Ήταν ο εικονολήπτης.
Μας έλεγε πού να στεκόμαστε και τι να κάνουμε.
Αλλά ο Χάντερ απλώς
εκτελούσε τις ιδέες της κι αυτά που ήθελε εκείνη να κάνουμε.
Η Τίφανι ήταν ο εγκέφαλος.
Κι όταν λέω "εγκέφαλος", μπορείτε να δείτε όλα τα βίντεο.
Είναι αντίγραφα βίντεο άλλων δημιουργών.
Θα κρύψεις ένα M&M εδώ μέσα.
Έκλεβε ό,τι ήταν της μόδας.
Και τότε, ήταν τα ζευγάρια.
Συγγνώμη, φίλε. Δεν μπορώ σήμερα. Έχω κανονίσει.
Τι; Με ποιον;
Με την Πάιπερ.
Περιεχόμενο με ζευγάρια είναι όταν βάζεις ένα αγόρι κι ένα κορίτσι στο YouTube.
Είτε αρέσει ο ένας στον άλλον είτε προσποιούνται.
Και για κάποιον λόγο, έχει μεγάλη απήχηση.
Φιλί!
"Shipping" είναι η σλανγκ ορολογία για μια έκδηλη σχέση
μεταξύ προσωπικοτήτων του ίντερνετ.
Είναι απίστευτα δημοφιλές επειδή είναι viral περιεχόμενο
που προκαλεί έντονη αντίδραση,
οπότε έχει πολλές προβολές και κοινοποιήσεις.
Στα παιδιά αρέσει να βλέπουν άλλα παιδιά να έχουν έντονα συναισθήματα.
Είναι το πρώτο μου φιλί. Είμαι πολύ αγχωμένη.
Σχολιάστε αν έχετε φιλήσει κάποιον, αν θέλετε, αν δεν θέλετε.
Έχω φρικάρει.
Η Τίφανι είδε ότι τα παιδιά τραβάνε προβολές και χρήματα,
οπότε πήρε τον Γκάβιν και τον ζευγάρωσε με την Πάιπερ.
Δημιουργήθηκε το Πάβιν.
Η Τίφανι αποφάσισε ότι χρειάζεται κι ο Σόγιερ κάποια,
οπότε έβαλε την Ίντι Σταρ στην Ομάδα ως ερωτικό ενδιαφέρον του Σόγιερ.
Ονομάστηκαν Σίντι.
Το πρώτο ζευγάρι με την Ίντι παρουσιάστηκε ως
"Είναι μεγάλη ευκαιρία.
Αυτά τα βίντεο πάνε πολύ καλά.
Οι θαυμαστές θα ξετρελαθούν. Θα γίνεις πολύ δημοφιλής".
Η Τίφανι σκεφτόταν μια ιδέα
κι ο Χάντερ σου έλεγε να το κάνεις.
Το σημερινό βίντεο στο YouTube θα είναι φοβερό,
γιατί μπορεί να φιληθούμε.
Είναι πολύ άβολο και ντροπιαστικό.
Και δεν μου άρεσε τότε.
Είτε της άρεσα είτε όχι,
σίγουρα ήταν απαίσιο και για εκείνη.
Και ναι! Φιλί!
Τις πρώτες μέρες, σκεφτόμουν
"Δεν πρέπει να το κάνουμε αυτό. Είναι πολύ μικρά".
Αλλά διαπιστώσαμε γρήγορα
πως όταν έχεις τη λέξη "σχέση" στον τίτλο,
το βίντεο θα τα πάει πολύ καλύτερα.
Δεν μου φάνηκε τόσο τρελό όταν τους είδα να το κάνουν.
-Φαίνεται άβολο. -Είναι άβολο.
Αυτά τα παιδιά που πιέζονται να φερθούν πιο μεγάλα απ' όσο είναι,
ακόμα κι αν είναι για έρωτες, ραντεβού, φιλιά,
παραβιάζει την αθωότητά τους
κι είναι δύσκολο να τα επαναφέρουμε εκεί που πρέπει στην καθημερινή τους ζωή.
Είναι παγιδευμένα ανάμεσα σε δύο κόσμους.
Δεν ξέρουν ποιος είναι σωστός ή φυσιολογικός.
Σου αρέσει να σου γλείφω το αυτί;
-Ναι. -Σου αποσπά την προσοχή;
Αν μου αποσπάσεις την προσοχή, θα φταις εσύ.
Στην Τίφανι άρεσε πολύ ο Γκάβιν.
Έκανε προσωπικά αστεία που ήταν παράξενα.
Γκάβιν! Θα μου δώσεις τα καρύδια σου;
Σ' την έφερα!
Όλοι γελούσαμε και κάναμε ότι καταλαβαίνουμε τι εννοεί,
αλλά ήταν πολύ παράξενο, γιατί είναι ενήλικη.
Συμμετείχα στην προώθηση ενός από τα παιδιά της Ομάδας
πριν μπει στην Ομάδα.
Ήμουν εκεί τις πρώτες μέρες.
Η στιγμή που άλλαξε την άποψή μου για την Τίφανι Σμιθ
ήταν οι διαδοχικές κλήσεις που λάμβανα από τους γονείς της Ομάδας
για την πίεση που τους ασκούσε να φοράνε συγκεκριμένα ρούχα,
να κάνουν συγκεκριμένα πράγματα, να δουλεύουν συγκεκριμένες ώρες.
Είναι απαίσιο. Δεν θέλω να είμαι πια εδώ.
Δεν ξέρω πώς θα φάω.
Άρχισαν να αποκαλύπτονται περισσότερες πληροφορίες
και κατάλαβα πόσο σκοτεινή τροπή είχε πάρει.
ΜΟΥ ΑΡΕΣΑΝ ΟΙ ΠΑΒΙΝ ΑΛΛΑ ΧΩΡΙΣΑΝ ΧΘΕΣ
Όχι, δεν χώρισα την Πάιπερ. Κανείς δεν χώρισε κανέναν.
Οι γονείς μου με έβγαλαν από ένα τοξικό περιβάλλον.
Χαίρομαι που το έκαναν.
Δεν συζητήθηκε τίποτα όποτε έφυγε ο Γκάβιν.
Ήταν σαν να εξαφανίστηκε από προσώπου γης.
Κανείς δεν το συζητούσε.
Σαλόμ! Ελπίζω η μέρα σας να βελτιωθεί…
-Εγώ ανοίγω έτσι το βίντεο. Βρες άλλο. -Καλά.
Θέλω δική μου εισαγωγή γιατί έχω κανάλι πλέον.
Ο Γουόκερ ξεκίνησε κυρίως με διαφημίσεις,
με ταινίες μικρού μήκους, με επεισόδια σε σειρές.
Και το πλάνο ήταν να μπει σε ταινίες.
Τότε μου ήρθε ένα μήνυμα στο Instagram.
Ήταν από τον λογαριασμό της Πάιπερ Ροκέλ.
Κάτι του στιλ "Γεια, ψάχνουμε παιδιά για βίντεο.
Θα σε ενδιέφερε να μπεις στο YouTube;"
Η Πάιπερ κι ο Γκάβιν είχαν χωρίσει. Ξαφνικά, χρειαζόταν καινούργιο φλερτ.
Η Τίφανι έκανε κάστινγκ.
Πολλά αγόρια έστειλαν φωτογραφίες.
Ήταν πολύ σημαντικό να έχει αγόρι
για τις προβολές.
Φαίνεται. Αν κάποιος φύγει από την Ομάδα, προσλαμβάνουν τον επόμενο,
που μοιάζει με τον προηγούμενο.
Ο Γουόκερ κι η Πάιπερ έγιναν Πάικερ.
Αυτό ήταν το όνομα του ζευγαριού. Δεν το ήξερα.
Γεια!
Έχουμε τον Χέιντεν, τον Γουόκερ. Έχουμε τον Λεβ.
Και τον Τζένσεν.
Εμείς λεγόμασταν Τζόφι. Τζένσεν και Σόφι.
Του άρεσα σε κάποια φάση. Μου άρεσε σε κάποια φάση.
Έτσι το ζευγάρι έγινε αληθινό, αλλά ξεκίνησε ως οντισιόν.
-Άσ' το κάτω. Όχι! -Όχι. Θα το ανοίξω.
Ο Τζένσεν μπήκε στη Ομάδα τον Ιούλιο του 2019.
Η Σόφι ήταν τσιμπημένη μαζί του από την πρώτη οντισιόν.
Θέλω κι άλλα λαστιχάκια. Μ' αρέσει…
Η Τίφανι είχε ενθουσιαστεί μαζί του
και με τη σχέση Σόφι και Τζένσεν.
-Θα στο ανταποδώσω. -Όχι!
Εκ πρώτης όψεως, η Τίφανι φαινόταν πολύ συμπαθητική.
Ήταν γενναιόδωρη.
Είχαμε πρόβλημα με τη γάτα μας τότε
και λάτρευε τις γάτες.
Δώρισε 1.000 δολάρια για το χειρουργείο της γάτας μας.
Σκεφτήκαμε ότι είναι πολύ καλή γυναίκα.
Έχω το κορίτσι μου, τη Σόφι.
Τα πρώτα βίντεο ήταν μια χαρά. Δεν υπήρχε κάτι ανησυχητικό.
-Με πέταξες κάτω. -Μου έλειψες.
Κι εμένα.
Σκέφτηκα "Εντάξει, είναι μια σχέση μπροστά στην κάμερα".
Οι θαυμαστές ξετρελάθηκαν.
Αλλά στη συνέχεια, το περιεχόμενο άρχισε να γίνεται ανάρμοστο.
Τζένσεν, δεν είναι η κατάλληλη ώρα τώρα.
-Σόφι… -Όχι, σε παρακαλώ.
Θέλω να μείνω μόνη.
Η Τίφανι μας έλεγε να ποζάρουμε με συγκεκριμένους τρόπους,
να αγκαλιαζόμαστε με συγκεκριμένο τρόπο
για τις προβολές και τα λάικ.
Εκτός κάμερας, ήταν ακόμα πιο σεξουαλικό.
Μας ρωτούσε πότε θα κάναμε κάτι παραπάνω από φιλιά.
Αυτό μας παραξένεψε.
Επειδή εγώ ήμουν 12 χρονών κι εκείνος 13 με 14.
Δεν θέλουμε να κάνουμε αυτά που μας λες.
Είναι περίεργο.
Χαμογελάστε. Μπορείτε να πείτε "γεια" στην κάμερα, φλερτάρετε με την κάμερα.
Θυμάμαι να βλέπω τα παιδιά να παντρεύονται.
Και μετά διαπίστωσα ότι ήταν διαφημιστικό κόλπο.
Αλλά είναι η ζωή τους.
Υποτίθεται ότι ξέρουν πώς να φέρονται σε τέτοιες καταστάσεις.
Δεν έχουν ζήσει τη ζωή τους ώστε να καταλάβουν τι σημαίνει αυτό.
Ήμουν 12 χρονών όταν απέκτησα κάποιου είδους παρουσία στο Instagram.
Έκανα οντισιόν για το Dance Moms.
Η εκπομπή προβλήθηκε και ξαφνικά, απέκτησα 100.000 ακόλουθους.
Όταν έχεις αυξημένο κοινό,
είναι δύσκολο να ξεχωρίσεις ποιες σχέσεις είναι αληθινές,
ποιες φιλίες είναι αληθινές και ποιος είναι ο αληθινός σου εαυτός.
Και δεν ήμουν αυτό που είναι τώρα τα παιδιά.
Δεν μπορώ καν να φανταστώ τις πιέσεις που ένιωθαν να βγάζουν μια περσόνα
που δεν ήταν ο εαυτός τους.
Η κατάσταση μπορεί να ξεφύγει όταν τα παιδιά βγάζουν πολλά λεφτά,
άπειρα λεφτά.
Τι λέει; Είμαι ο Τζένσεν Ραμίρεζ. Καλώς ήρθατε στο κανάλι μου.
Κάντε λάικ, εγγραφή κι ενεργοποιήστε τις ειδοποιήσεις.
Όταν δημοσιεύσαμε το πρώτο μας βίντεο,
είχε ένα εκατομμύριο προβολές.
Σκεφτήκαμε "Αυτό είναι φοβερό".
Δεν κατάλαβα ότι δεν ήταν σύνηθες.
Πρέπει να φέρουμε την Ομάδα!
Έβγαζα περισσότερα λεφτά από όσα θα έπρεπε να βγάζει ένα 14χρονο.
Έβγαζα πάνω από 50.000 δολάρια τον μήνα.
Το μυστικό της επιτυχίας είναι οι συνεργασίες.
Συνεργασίες όπως η Ομάδα υπάρχουν για να προωθούν ο ένας τον άλλον.
Αν μπορείς να φτιάξεις μια ομάδα παρόμοιων ινφλουένσερ,
να τους αναπτύξεις ώστε να ενσωματωθούν μαζί σου,
κάνεις ομαδικό περιεχόμενο, ομαδικές συμφωνίες
και να αυξήσεις το κέρδος σου.
"Παιδιά, μάλλον πρέπει να δείτε το Instagram μου
και το TikTok μου".
-Πες διάφορα τέτοια. -Εντάξει.
Ο Χάντερ σε βοηθούσε να αποκτήσεις υψηλότερα νούμερα,
άρα ήθελαν να δίνεις 10% από τα κέρδη του παιδιού σου στον Χάντερ
και να υπογράψεις.
Είπα στην οικογένειά μου
"Δεν είναι καλή ιδέα γιατί αν σταματήσουμε να συνεργαζόμαστε μαζί τους,
θα θέλουμε να δημιουργούμε περιεχόμενο μόνοι μας".
Είπα "Καλώς, αν είναι να ξεκινήσουμε το κανάλι σου,
θα βιντεοσκοπώ, θα μοντάρω και θα σε βοηθάω εγώ με τη διαχείριση".
Αυτό συνεχίστηκε μήνες, δεν είχαμε συμβόλαιο.
Η Τίφανι κι ο Χάντερ παίρνουν ποσοστά από όλα τα παιδικά κανάλια,
που είναι φυσιολογικό σε τέτοιες καταστάσεις.
Ωστόσο, δεν είναι φυσιολογικό μια μητέρα να τους ελέγχει όλους.
Τι; Θα φλερτάρεις με το αγόρι μου;
Όταν η Ομάδα ξεκίνησε να αποκτά δημοτικότητα,
η Τίφανι ήθελε κι άλλα.
Η Τίφανι αποφάσιζε ποιος θα πάρει κάθε συμφωνία,
πού θα μπει, ποιος θα βγάλει λεφτά, ποιος θα κρατάει το προϊόν.
Πάμε.
"Αν σου δώσω αυτή τη συμφωνία, πρέπει να είσαι σε αυτά τα βίντεο.
Αν ντυθείς έτσι, θα είσαι στις επόμενες τρεις μικρογραφίες της Πάιπερ,
το οποίο θα εκτοξεύσει τον αριθμό των θαυμαστών σου.
Φόρα αυτό το μπικίνι".
Ήμουν η στυλίστρια των παιδιών.
Η καθημερινή μου δουλειά ήταν να αγοράζω ρούχα.
Τους αγόραζα ωραίες φόρμες ή ασορτί ρούχα.
Ρούχα για 11χρονα και 12χρονα κορίτσια.
Η Τίφανι τσαντιζόταν κι έλεγε "Η Πάιπερ είναι πιο τσούλα από τη Σόφι.
Θέλω πιο τσουλίστικα ρούχα, να φαίνονται περισσότερα".
Ήμουν σοκαρισμένη.
Ο φίλος μου έκανε τις μικρογραφίες, του έλεγαν να αυξάνει το στήθος των κοριτσιών,
να μικραίνει τη μέση, να μεγαλώνει τους πισινούς τους,
να αυξάνει τους μύες των αγοριών.
Ξανά και ξανά "Το σεξ πουλάει, κάν' το σέξι".
Ξέρεις ότι δεν είναι σωστό, αλλά δεν μπορείς να πεις τίποτα.
Το περίεργο έγινε κανονικό.
Σας έδειξα απλές χορευτικές κινήσεις…
Πολλά από τα δημοφιλή παιδιά,
όταν φτάνουν στην εφηβεία,
αυτές οι πλάκες κι αυτή η υπέρβαση των ορίων
μπορεί να γίνουν πιο προκλητικές ή πιο εξωφρενικές
για να συνεχίσουν να τραβάνε την προσοχή
και να ικανοποιήσουν τους πελάτες τους, το κοινό τους.
Το ίντερνετ είναι τεράστιο. Όταν σκέφτεσαι δημιουργούς παιδικού περιεχομένου,
νομίζεις ότι τους ακολουθούν παιδιά.
Αλλά είναι δύσκολο να ξέρεις ποιοι τους ακολουθούν.
Οι γονείς έχουν αυταπάτες, γιατί αν αντιμετωπίσεις την πραγματικότητα,
πρέπει να παραδεχτείς ότι βάζεις τα παιδιά σου σε κίνδυνο.
2017 ΚΑΝΤΟΝ, ΤΖΟΡΤΖΙΑ
Στις αρχές,
είδα ένα βίντεο της Πάιπερ λίγο μετά τα δέκατα γενέθλιά της.
Δείτε πόσα πράγματα!
Γύρω της υπήρχαν αμέτρητα κουτιά με δώρα.
Θυμάμαι να βλέπω ένα ροζ φλαμίνγκο, λούτρινα ζωάκια και ζουληχτά παιχνίδια.
Όλα αυτά τα έστειλε ένας θαυμαστής.
Τον έλεγαν Μέγκαν.
Σκέφτηκαν "Ο Μέγκαν είναι πολύ καλός".
Δεν είδα ποτέ πώς ήταν εμφανισιακά.
Νόμιζα ότι ο Μέγκαν ήταν κορίτσι,
μέχρι που έμαθα ότι ήταν ένας μεγαλύτερος άντρας.
Ο Μέγκαν υποκρινόταν ότι ήταν ένα κορίτσι
που θαύμαζε την Πάιπερ κι είχε έναν σωρό φωτογραφίες της.
ΑΝ ΣΟΥ ΑΡΕΣΕΙ, ΒΑΛΕ ΔΑΧΤΥΛΙΔΙ
Η Τίφανι είπε "Του αρέσουν οι φωτογραφίες της Πάιπερ, την παρακολουθεί.
Αν του στείλεις φωτογραφίες, θα σου αγοράσει κι εσένα πράγματα.
Δεν είναι κακό, είναι από φωτογραφίσεις.
Αλλά είναι ανώμαλος". Το ήξερε αυτό.
ΓΚΑΒΙΝ ΚΑΙ ΠΑΪΠΕΡ, ΠΟΤΕ ΘΑ ΠΟΖΑΡΕΤΕ ΜΕ ΜΑΓΙΟ;
Τακτικά, η Τίφανι έλεγε "Πάιπερ, σε θέλει ο Μέγκαν στο τηλέφωνο".
Η Πάιπερ πήγαινε κι έλεγε "Γεια σου, Μέγκαν!"
Φλερτάροντας και στέλνοντας φωτογραφίες,
η Τίφανι πήρε μια τσάντα Gucci από τον Μέγκαν,
όπως κι η Πάιπερ.
Θέλω την Gucci.
Όλα αυτά τα ακραία δώρα.
Καινούργιοι υπολογιστές, φωτογραφικές,
φακοί κάμερας, μικρόφωνα,
iPhone, αν χρειαζόταν iPhone.
Ηλεκτρικά πατίνια.
Ότι κι αν ήθελε η Πάιπερ,
ο Μέγκαν το αγόραζε.
Τότε, ο Μέγκαν επικοινώνησε με τη Σόφι. Τον μπλόκαρα αμέσως.
Γεια σας, έχουν περάσει δύο μέρες…
Η Κορίν ρώτησε γιατί αρέσει στους γέρους να μυρίζουν εσώρουχα.
Είναι από αυτά που αναρωτιέσαι πού το έμαθε.
Η Πάιπερ έκανε μάθημα υποκριτικής, φωνητικής, κάτι τέτοιο.
Αφού αφήσαμε την Πάιπερ, η Τίφανι είπε
"Πρέπει να αφήσω κάποια πράγματα στο ταχυδρομείο".
Είχε μια τσάντα.
Κι έβγαλε κάτι που έμοιαζε με εσώρουχο της Πάιπερ.
Τη ρώτησα "Γιατί το στέλνεις αυτό;"
Μου είπε ότι το μυρίζουν γέροι.
Και μπερδεύτηκα.
Σκεφτόμουν "Τι είναι αυτά που λέει;"
Αλλά ρώτησα την Τίφανι.
Είπε "Μην είσαι τόσο δραματική".
Αυτό που είναι δύσκολο να καταλάβει ο κόσμος
είναι γιατί να μείνεις σε μια τέτοια κατάσταση;
Μάλλον νόμιζα ότι θα μπορούσα να προστατεύσω την Κορίν.
Πρέπει οι ενήλικες να εγγράφονται σε περιεχόμενο αποκλειστικά για ανήλικα;
Γιατί αυτό συμβαίνει σε διάφορες πλατφόρμες.
Υπάρχει μια στατιστική από την Αυστραλία,
το 60% των εικόνων που βρέθηκαν σε υπολογιστές επιτήδειων
ήταν από τα σόσιαλ.
Η Wall Street Journal έγραψε ένα άρθρο
όπου έλεγε "Το Instagram καλλιεργεί μια κοινότητα παιδόφιλων".
ΑΥΤΗ Η ΙΝΦΛΟΥΕΝΣΕΡ ΕΙΝΑΙ ΜΙΑ ΕΦΗΒΗ ΚΟΠΕΛΑ ΤΟ ΚΟΙΝΟ ΤΗΣ ΕΙΝΑΙ 92% ΑΝΤΡΕΣ
Η έρευνά μας μελετούσε για πολλούς μήνες
διάφορα θέματα ασφάλειας παιδιών στις πλατφόρμες Meta.
Σχεδόν σε όλες τις περιπτώσεις νεαρών κοριτσιών σε αυτές τις πλατφόρμες,
όταν είσαι ινφλουένσερ,
πολύ μεγάλο μέρος των ακολούθων σου είναι ενήλικοι άντρες.
Κορίτσια που είναι χορεύτριες ή αθλήτριες
σίγουρα έχουν αυτό το κοινό που βρίσκεται εκεί για λάθος λόγους.
Έχουν υπάρξει περιστατικά με σχόλια και προσωπικά μηνύματα
που είναι ανατριχιαστικά και παράξενα.
Σε οποιαδήποτε πλατφόρμα, ο αλγόριθμος σε αξιολογεί ως χρήστη
και προσπαθεί να βρει τι περιεχόμενο σε ενδιαφέρει.
Η σκοτεινή πλευρά
είναι πως αν είσαι ενήλικας που ενδιαφέρεται σεξουαλικά για παιδιά,
θα σε βοηθήσει να βρεις πραγματικά παράνομο υλικό,
αλλά και γενικά παιδικό περιεχόμενο.
Η πιο ανησυχητική πτυχή της έρευνας για μένα
ήταν ενήλικες που αντάλλασσαν φωτογραφίες που αποσύρθηκαν από το Instagram
και συζητιούνταν με τρόπους που ήταν εντελώς απάνθρωποι.
ΜΙΑ ΑΓΟΡΑ ΚΟΡΙΤΣΙΩΝ ΙΝΦΛΟΥΕΝΣΕΡ ΜΕ ΜΑΜΑΔΕΣ ΜΑΝΑΤΖΕΡ
Στο άρθρο των New York Times,
υπήρχε ένα σχόλιο από έναν επιτήδειο που έλεγε
"Να 'ναι καλά οι Insta-μαμάδες.
Τα παρέχουν όλα αυτά δωρεάν.
Δεν χρειάζεται καν να τα ψάξουμε".
Όταν βλέπεις τέτοια σχόλια, δεν ξέρω
γιατί να θέλουν οι γονείς να συμμετάσχουν.
-Φίλε, κοίτα πώς είναι. -Πήγαινε με τη Σόφι. Φεύγω.
Εντάξει, ίσως να πάω.
-Δεν μπορώ. Ως εδώ. -Ηρέμησε. Μας αρέσεις πολύ.
Πιστεύω πως η Πάιπερ συνέχισε τα βίντεο επειδή έπρεπε.
Έτσι βγάζει τα προς το ζην. Δεν έχει άλλη επιλογή.
Έχει ξαναμιλήσει στη μητέρα της.
Έχει πει στην Τίφανι "Δεν θέλω να το κάνω".
Μετά ξεχνιέται και την επόμενη μέρα κάνουν βίντεο.
Μην τρως τα χέρια σου. Είσαι γελοίος.
Τρία, δύο, ένα.
Όποτε εξέφραζα ανησυχία για την Πάιπερ,
η Τίφανι έλεγε "Η Πάιπερ ξέρει τη δουλειά της, θα κάνει ό,τι θέλεις".
Πάμε, κάμερα ένα…
Δεν ξέρω πότε ήταν η τελευταία φορά που η Πάιπερ πήγε σχολείο ή είχε φίλους.
Είναι παγιδευμένη.
Την άκουσα να λέει ότι δεν θέλει να κάνει βίντεο. Ήθελε να γυρίσει στην Τζόρτζια.
Οπότε δεν ξέρω καν αν ήθελε να είναι στο Λος Άντζελες.
Τότε, ο Covid χτύπησε τον Μάρτιο.
Κι ήμασταν παγιδευμένοι στο σπίτι.
Δείτε ποια γύρισε. Η Πάιπερ Ροκέλ!
Οι Παϊπεράτσι έχουν πάρει φωτιά!
Βασικά, μου αρέσει η φάση με την καραντίνα
επειδή μ' αρέσει να κάθομαι σπίτι,
οπότε με έχει βολέψει μια χαρά.
Ο Covid ήταν σαν να ρίχνεις βενζίνη
στη φωτιά της βιομηχανίας του kidfluencing.
Όλοι ήταν κολλημένοι στα κινητά τους
και κατανάλωναν αμέτρητες ώρες παιδικού περιεχομένου.
Κι αυτό δεν σταμάτησε ποτέ.
Στη διάρκεια του Covid έφτασα το ένα εκατομμύριο.
Όλοι έκαναν πάταγο γιατί τα άλλα παιδιά, οι θαυμαστές μας,
ήταν όλοι στο σπίτι κι έβλεπαν YouTube.
Ήταν το μόνο που μπορούσες να κάνεις.
Κον!
-Κόνορ! -Κόνορ! Τι λέει;
Ο Κόνορ μπήκε στην ομάδα στο απόγειο του COVID.
Η βιομηχανία κατέβασε ρολά. Η σειρά του ακυρώθηκε.
Οι άλλες ευκαιρίες που είχε ακυρώθηκαν.
Οπότε αυτή έγινε η παρέα του.
Όλοι είχαν τις ομάδες τους, αλλά δεν έκανες παρέα με άλλους.
Δεν φαινόταν αφύσικο
να κάνεις παρέα μόνο με ορισμένα άτομα.
Οι ώρες έγιναν πολύ μεγαλύτερες. Τα βίντεο έγιναν μεγαλύτερα.
Ο αριθμός των βίντεο που κάναμε αυξήθηκαν.
Ο φόρτος εργασίας αυξανόταν όλο και περισσότερο
σε σημείο που έγινε εξαντλητικό.
Δεν έχω καν μακιγιάζ σε κάποια βίντεο, επειδή παραήμουν κουρασμένη.
Έπρεπε να βγω στην κάμερα.
ΛΑΣ ΒΕΓΚΑΣ, ΝΕΒΑΔΑ
Μόλις είχαμε μετακομίσει από την Τζόρτζια στο Βέγκας.
Δεν ξέρουμε κανέναν στη Δυτική Ακτή. Τα παιδιά δεν πάνε σχολείο.
Εδώ κάνει τόση ζέστη που τα παιδιά δεν βγαίνουν έξω.
Όταν όλοι ήταν απομονωμένοι εκείνη την περίοδο,
ήταν συναρπαστικό που πήγαμε στο Λος Άντζελες.
Θυμάμαι τη μαμά μου να αποκαλύπτει "Θα πάμε στο Λ.Α. να δούμε την Πάιπερ".
Εγώ κι η Κλερ καταχαρήκαμε.
Όχι κι άλλο μέλος της Ομάδας! Είναι πάρα πολλά, πρέπει να αρχίσουμε να κόβουμε.
Φρανκ, από δω η Κλερ.
Όταν έγινα μέλος της Ομάδας,
ήμουν πολύ ευγνώμων
γιατί έκανα παρέα με μια μεγάλη παρέα παιδιών
ενώ όλοι ήταν σπίτι κι έκαναν διαδικτυακά μαθήματα.
Τι κάνετε;
Σήμερα θα έχουμε άλλο ένα βίντεο με φάρσες!
Η Κλερ πάντα ήθελε να ασχοληθεί με την υποκριτική.
Συμμετείχε σε σχολικά θεατρικά και χορωδίες, οπότε αυτό ήταν μεγάλη ευκαιρία.
Και γιατί όχι;
Ήμασταν τόσο απομονωμένοι,
άρα ήταν πολύ σημαντικό να κάνουν παρέα τα παιδιά,
γιατί κανείς δεν πήγαινε σχολείο.
Ήρθαν πολύ κοντά. Αν κάποιος περνούσε κάτι,
ήταν εκεί ο ένας για τον άλλον.
Τι;
Αλλά η Πέι μού έλεγε ότι μερικές φορές δεν τρώνε μεσημεριανό
κι η Κλερ μένει ξύπνια μέχρι τη μία, δύο το πρωί.
Συνέβαινε κάτι μεγαλύτερο
που συνδέσαμε με την Πάιπερ και την Τίφανι.
Είχα καταχαρεί που έγινα ξανά δεκτή στη ζωή της Τίφανι.
Δούλευα δωρεάν εκεί.
Προσφέρθηκε να με πληρώσει.
Είπα "Μέχρι να βγάλετε περισσότερα λεφτά,
θα σας βοηθήσω, γιατί είστε οικογένεια".
-Γεια, παιδιά! -Γεια, παιδιά!
Καλώς ήρθατε στο κανάλι μου στο YouTube.
Δεν το πίστευα ότι πήγαμε από το μηδέν
στους 100.000, 200.000, 400.000, 500.000 συνδρομητές
στο κανάλι μας.
Όταν τα έσοδα άρχισαν να ανεβαίνουν, δεν το πίστευα.
Είναι λεφτά που σου αλλάζουν τη ζωή.
Στην αρχή, δεν ξέρεις τι να κάνεις. "Θεέ μου, είναι αληθινό αυτό;"
Πολλοί δημιουργοί περιεχομένου… Η Πάιπερ Ροκέλ, για παράδειγμα.
Πολλοί ακόλουθοι στο YouTube και στα μέσα κοινωνικής δικτύωσης είναι ψεύτικοι.
Είναι μποτ.
Είναι πληρωμένο ενδιαφέρον.
Ο κόσμος αγοράζει εκατομμύρια ακόλουθους
από το Μπαγκλαντές ή το Πακιστάν ή χώρες της Ανατολικής Ευρώπης
γιατί είναι φτηνοί.
Το λέμε μπότινγκ, γιατί είναι κάτι που κάνουν όλοι στη βιομηχανία.
Αλλά όταν αγοράζεις ψεύτικο ενδιαφέρον, δεν πληρώνεσαι για τα μποτ.
Πληρώνεσαι μόνο από αληθινούς χρήστες που βλέπουν τις διαφημίσεις.
Δεν πληρώνεσαι για τις πρώτες 50.000 ψεύτικες προβολές.
Είναι παιχνίδι οπτικής.
Είναι εξαπάτηση, γιατί προσελκύει κόσμο.
Αλλά όταν τα παιδιά αρχίζουν να κάνουν τρελά νούμερα,
πρέπει να συνεχίσεις να δίνεις στο κοινό αυτό που θέλει.
Το σημερινό βίντεο θα είναι το πρώτο μου Last To Challenge.
Θα κάνουμε το Last To Challenge.
Ο τελευταίος που θα βγει από το FaceTime.
Ο τελευταίος που θα βγει από την πισίνα.
Η δοκιμασία των επτά δευτερολέπτων!
Ποιος θα φάει πιο γρήγορα το γεύμα του Τράβις Σκοτ;
Ο τελευταίος που θα βγει από την παγωμένη μπανιέρα.
Κοιτάς τους ινφλουένσερ. Υπάρχει πίεση να ξεπερνάς τον εαυτό σου κάθε μέρα.
Για τους ανθρώπους που σκηνοθετούν την καθημερινότητά τους,
το ερώτημα είναι πώς κρατάς το κοινό
με όλο και πιο εξωφρενικές συμπεριφορές;
Ο Σόγιερ κρυοπάγησε.
Υπήρχαν πολλά βίντεο που μας έκαναν να νιώθουμε άβολα.
Σάλτσα σόγιας!
Καίει πολύ!
Δεν έχει σημασία τι παθαίναμε, αρκεί να το έχουν καταγράψει.
Η Σόφι πέτυχε "Φίλα τον οικοδεσπότη".
Εγώ είμαι ο οικοδεσπότης.
Αρχίζει να επηρεάζει την ψυχική σου υγεία,
γιατί μόλις κλείσει η κάμερα, νιώθω κατάθλιψη και λύπη.
Είναι από τα πιο δύσκολα χρόνια της ζωής μου κι ήμουν μόνο 12 χρονών.
Μπορεί να έκαναν τα στραβά μάτια, αλλά θέλω να δω ένα φιλί.
-Χάντερ; -Ναι;
-Κάνεις γυρίσματα; -Ναι.
-Η Πάιπερ κι ο Λεβ; -Ναι.
Η Πάιπερ κι ο Λεβ πρέπει να…
"Θα φασωθείτε τώρα;"
Ναι, μωρό μου, το έχω ήδη στο σενάριο.
Έτσι θα γίνει;
Στην αρχή, δεν νομίζω ότι υπήρχαν πολλοί κανόνες για επισκέψεις γονιών,
αλλά η Τίφανι άρχισε να γίνεται πιο αυστηρή
και πιο αυταρχική.
"Μπορείς να έρθεις, αλλά μόνο στο πίσω μέρος".
Θα μπούμε μέσα και θα δούμε τι θα γίνει.
Ίσως να φιληθούμε. Θα δείξει.
Το γεγονός ότι η Τίφανι περιόριζε τους γονείς στο πίσω μέρος,
ενώ τα παιδιά κι η Τίφανι κι ο Χάντερ έκαναν βίντεο στο σπίτι,
ήταν ανησυχητικό γιατί δεν μπορούσαμε να βλέπουμε τα παιδιά μας.
Πάντα υπήρχε κάποιος λόγος.
Χειραγωγούσε διαφορετικούς γονείς, τον έναν εναντίον του άλλου.
Δεν ήθελε οι γονείς να είναι φίλοι.
Πάντα κρατούσαν κακία σε κάποια μαμά.
Δεν θα ήθελες να γίνεις φίλη με εκείνη τη μαμά τότε,
αλλιώς θα στραφεί εναντίον σου.
Έχει τους πάντες με το μέρος της, αλλά βάζει λόγια.
Χωρίς να το ξέρεις καν. Είναι απίστευτο.
Είσαι σε απαίσια ψυχολογική κατάσταση…
Σου κάνει πλύση εγκεφάλου.
Λες "Αυτό φαίνεται σωστό, αλλά φαίνεται και λάθος".
Σιγά σιγά, τα πράγματα έγιναν περίεργα.
Μερικές φορές δεν καταλάβαινες πώς σε έβαζε να κάνεις αυτά τα πράγματα.
Για το βίντεο "Copy My Crush", έκανες αυτό που έκανε εκείνος
και μετά έκανε κάτι που δεν μπορούσα να κάνω.
Έιντεν, η μπλούζα σου είναι μούσκεμα.
Φίλε…
-Τι κάνεις; -Τι εννοείς;
Έβγαλε την μπλούζα του.
Βγάζω την μπλούζα μου.
Πήγα να αγγίξω την μπλούζα μου
κι είπα "Εντάξει, μου την έσκασες".
Είπε "Όχι, σήκωσε την μπλούζα σου.
Σήκωσέ την".
Νομίζω ότι με νίκησες.
Η ΕΪΝΤΕΝ ΝΙΚΗΣΕ!
Για τη μικρογραφία, η Τίφανι ήθελε να δει το σουτιέν μου.
Το έκανα, γιατί η Τίφανι είναι η ενήλικη.
Ξέρει τι να κάνει.
Πες "Δεν μου άρεσε η πρώτη. Να ξανακάνω την πρώτη;"
Εντάξει.
Όταν τα παιδιά ενθαρρύνονται να κάνουν πράγματα που ξέρουν ότι είναι λάθος,
ειδικά αν τους ζητάνε να τα κάνουν ως πρόκληση,
μπερδεύονται.
Τα παιδιά καταλαβαίνουν ότι οι ενήλικες είναι υπεύθυνοι για την ευημερία τους.
Όταν οι ενήλικες παρεμβαίνουν στην προβλεψιμότητα του κόσμου,
μπορεί να παρέμβουν στην εμπιστοσύνη που έχουν τα παιδιά
στους ενήλικες στον κόσμο που ζούμε.
Είναι φάρσα!
Θεέ μου. Λοιπόν, η Ρούμπι είναι μια από…
Οι φάρσες είχαν πλάκα όταν έκανες εσύ φάρσες σε άλλους.
Δεν είχαν πλάκα όταν σου έκαναν φάρσα οι άλλοι.
Γιατί το κάνεις αυτό; Δεν βγάζει νόημα.
Μια φάρσα είναι!
Αυτή είναι η νοοτροπία που είχαν σε όλα αυτά τα βίντεο.
"Δεν έχει σημασία, αρκεί να φαίνεται καλό. Σκάσε και κάν' το".
Χάντερ, έλα εδώ τώρα.
Τι;
-Είναι καλά; Σόγιερ, τι έγινε; -Δεν ξέρω. Απλώς λιποθύμησε.
Μια από τις αξέχαστες φάρσες ήταν το "Η φίλη μου έσπασε το πόδι της".
Σόγιερ, πάρε την άμεση δράση.
Η Πάιπερ έκανε ότι έσπασε το πόδι της.
Την έβαλαν σε ένα ασθενοφόρο που είχαμε νοικιάσει.
Αυτό προκάλεσε μεγάλη σύγχυση.
Νομίζεις ότι η φίλη σου έσπασε το πόδι της κι έπαθε εγκεφαλικό,
αυτό δεν θα έπρεπε να το βιώνει κανείς για ένα βίντεο στο YouTube.
Σόγιερ, πότε θα πούμε ότι είναι φάρσα;
-Τώρα. -Θεέ μου, ήταν πολύ κακό.
Τώρα.
Αγκάλιασε την Τζένα και την Κλερ. Η Κλερ έχει δάκρυα στα μάτια.
Στο τέλος, δεν ξεχώριζες τι είναι αληθινό και τι είναι ένα βίντεο στο YouTube.
Ποτέ δεν ξέρεις τι είναι αληθινό.
Σαν τη φάρσα που σε συλλαμβάνει η αστυνομία.
Τι κάνετε;
Λάβαμε μια καταγγελία.
Κάνετε βίντεο χωρίς άδεια.
Σε αυτήν τη φάρσα, έρχεται ένας ψεύτικος αστυνομικός
και συλλαμβάνει ένα μέλος της Ομάδας, τον Λεβ.
Πώς είστε σήμερα;
Καλά.
Αυτή η φάρσα ήταν μια από τις αληθινές.
Κανείς δεν ενημερώθηκε ότι ήταν φάρσα.
Οι γονείς δεν ενημερώθηκαν ότι ήταν φάρσα.
Είχαν φρικάρει όλοι.
-Έγινε κάτι; -Όχι, απλώς…
Αυτόν εννοώ. Γιατί κλαίει;
Έβλεπα τον γιο μου να κλαίει στο πλατό.
Ήταν πολύ τραυματικό.
Γύρνα στον τοίχο. Ένωσε τα δάχτυλά σου.
Ο Λεβ συνελήφθη.
Ο Τζένσεν σίγουρα νόμιζε ότι ήταν αληθινό.
-Αστυνόμε, τι κάνετε; -Παιδιά, χαλαρώστε.
-Εντάξει, ήθελε απλώς να… -Δεν έκανε τίποτα κακό.
-Δεν μπορώ. -Σόφι…
Δεν μπορούσα να αναπνεύσω. Δεν καταλάβαινα τι συνέβαινε.
Δεν ήξερα αν ήταν φάρσα, τι συνέβαινε. Είδα τον φίλο μου να συλλαμβάνεται.
Όχι! Λεβ!
Ήμουν ο μόνος άνθρωπος που ήξερε ότι ήταν ψεύτικο.
Οι μαμάδες δεν το ήξεραν.
Ο τρόπος που εξελίχθηκε ήταν απαίσιος.
Σας έκανα φάρσα!
Ήταν φάρσα!
Ένιωσα άσχημα. Είναι δύσκολο όταν κάνεις φάρσες σε παιδιά.
Δεν ξέρεις πόσο θα συγκινηθούν.
Αλλά θα μεγαλώσουν κάποια στιγμή. Όλα καλά.
Ο καημένος. Πάμε να τον αγκαλιάσουμε.
Πάμε να τον αγκαλιάσουμε. Έλα, φίλε. Συγγνώμη.
Μετά το γύρισμα, πλησίασα την Τίφανι.
Δεν της άρεσε που είχα πρόβλημα.
Άρχισε να ουρλιάζει και να λέει πράγματα όπως
"Μετά από όσα κάναμε για σένα και για τον Τζένσεν".
Πέγκι, όχι. Δεν τη θέλω πια στην Ομάδα.
-Τίφανι, σταμάτα. -Δεν άκουσες πώς μου μίλησε.
-Επειδή δεν τους προειδοποίησες. -Πάμε;
Δεν μπορώ να την προειδοποιήσω. Τα λέει όλα στο παιδί της.
Μετά, λάβαμε ένα τηλεφώνημα που απειλούσε τη θέση μας στην Ομάδα.
Ότι δεν ήταν σίγουροι αν ήθελαν να τον κρατήσουν.
Σοκαρίστηκα, γιατί τα πηγαίναμε καλά τόσο καιρό
κι έτσι απλά τελείωσες με το παιδί μου;
Η Τζόνα κι εγώ κάναμε συμμαχία.
Μοιραζόμασταν μεταξύ μας όσα ακούγαμε και βλέπαμε.
Τότε άρχισα να έχω συζητήσεις με τον Γουόκερ,
του έλεγα ότι θέλω να τελειώσω με όλη αυτή την κατάσταση.
Ήταν πολύ ταραγμένος.
Έλεγε "Μ' αρέσει εκεί.
Μ' αρέσει να κάνω βίντεο. Αυτή είναι η παρέα μου".
Δεν ήθελε να φύγει.
Και τότε, μια μέρα, η Τζόνα με πήρε και μου είπε
"Θα φύγουμε μαζί, είσαι μέσα;" Και λέω "Φυσικά, είμαι μέσα".
Σκεφτήκαμε ότι αν φεύγαμε μαζί,
ίσως δεν θα προσπαθήσει να ξεσπάσει στα παιδιά μας.
Φέραμε τον Νέλσον, που είναι ο πατέρας του Τζένσεν,
ως εκπρόσωπό μας, γιατί ήμασταν πολύ συναισθηματικά φορτισμένες.
Εκείνος ήταν αμέτοχος.
Ζει εκτός πολιτείας.
Σκεφτήκαμε ότι μπορεί να μιλήσει εκ μέρους μας
εφόσον ήμασταν πολύ ευαίσθητες.
Τότε άρχισε να απομακρύνεται και να μίλα στην Τίφανι.
Κι εκείνη άρχισε να τον πείθει.
Μέσα σε λίγες μέρες, του άλλαξε γνώμη.
Αποφάσισε να αφήσει τον Τζένσεν στη Ομάδα και να συνεργαστεί μαζί της.
Όταν ο Γουόκερ έφυγε κι ο Τζένσεν επέστρεψε,
δεν έπρεπε να μιλάμε στην Τζόνα.
Η Τίφανι δεν συμπαθούσε την Τζόνα Ραμίρεζ.
Το γνωρίζαμε.
Έτσι μπράβο. Θα το κάνει εκείνος για σένα.
Τώρα που η Τζόνα αποκλείστηκε από το πλατό,
ο Τζένσεν θα συνοδεύεται από τον πατέρα του, τον Νέλσον.
Αλλά δυστυχώς, ο Τζένσεν είχε την Τίφανι να του ψιθυρίζει στο αυτί
και να του λέει ότι η μαμά του θέλει όλα τα λεφτά του,
ότι θα προσπαθήσει να του τα πάρει και διάφορα ψέματα.
Άρχισα να μιλάω στις αρχές γι' αυτό.
Μου είπαν πως αν ο ένας γονιός το επιτρέπει κι ο άλλος δεν το επιτρέπει,
πρόκειται για οικογενειακή διαμάχη.
Δεν μπορούμε να επέμβουμε.
Η Τίφανι λατρεύει τα δράματα.
Της άρεσε να εξαπατά τον κόσμο.
Όταν απολύθηκα από τη δουλειά μου ως στυλίστρια,
είδα πολλά περισσότερα.
Τα ξεσπάσματά φαίνεται να χειροτέρευαν.
Σε εκείνη φάση, το είχε χάσει.
ΑΠΡΙΛΙΟΣ 2020
Λάβαμε ειδοποίηση ότι θα ερχόταν η Υπηρεσία Προστασίας Παιδιών.
Κάποιος είχε αναφέρει αυτά που έκανε η Τίφανι,
αλλά δεν ξέραμε ποιος ήταν.
Η Τίφανι έπιασε εμένα και την Πάιπερ.
"Σόφι, θέλεις να πάει φυλακή η μαμά της κολλητής σου;"
Είπα "Όχι". "Πρέπει να το κάνετε σωστά, κι οι δύο.
Πρέπει να πείτε ότι είμαι καλή και φυσιολογική, τίποτα άλλο".
Ήρθε η υπηρεσία.
Η Πάιπερ κι εγώ είπαμε "Όχι, είναι υπέροχη, είναι τέλεια".
Θυμάμαι να νιώθω τόσο χάλια,
γιατί ήξερα ότι δεν ήταν αλήθεια.
Αλλά η υπηρεσία είπε "Αυτά τα δύο παιδιά ζουν σε μια έπαυλη.
Είναι τέλεια ντυμένα. Το σπίτι τους είναι πεντακάθαρο".
Θα μπορούσαν να τις είχαν σώσει
αν δεν τους είχε δώσει οδηγίες να πουν ψέματα.
Φοβόμουν πως αν φύγουμε, η Σόφι δεν θα ξαναδεί την Πάιπερ.
Δεν θα ήταν ξανά φίλες.
Αυτό με κράτησε εκεί.
Επίσης, η Πάιπερ μου είχε ζητήσει να πάω. Δεν ήθελα να την αφήσω.
Τη λυπήθηκα.
Δεν μιλούσαμε για όσα γίνονται και για όσα μας συνέβαιναν,
γιατί δεν ξέραμε αν ήμασταν στην ίδια ομάδα ή όχι.
Δεν ξέραμε αν αυτό που λέγαμε θα έφτανε στην Τίφανι ή όχι.
Με την Κλερ είχα προβλήματα εμπιστοσύνης γιατί ήταν οικογένεια.
Δεν μπορώ να πω τι μου συμβαίνει,
δεν μπορώ να πω πώς νιώθω για κάτι
γιατί θα πάει να τους το πει.
Μια μέρα, το τηλέφωνο της Σόφι εκλάπη μυστηριωδώς
κι η Τίφανι της άνοιξε νέο λογαριασμό.
Διαβάζει τα μηνύματά μας.
Υπήρχε ένα μήνυμα που έλεγε "Μακάρι να υιοθετούσαμε την Πάιπερ και να φεύγαμε".
Κι είπα "Μακάρι, μικρή".
Κι η Τίφανι βγήκε ουρλιάζοντας,
φώναζε για τα πάντα.
Η Σόφι τα 'χασε. Ξέσπασε.
Κι έτσι, η Σόφι τιμωρήθηκε.
Για δύο εβδομάδες, απαγορευόταν να τραβάει βίντεο,
έπρεπε να ζητήσει συγγνώμη από την Τίφανι.
Ο μόνος τρόπος να επιστρέψει στην Ομάδα
ήταν αν παραιτούμουν από τα δικαιώματά μου ως γονέας.
Κι αρνήθηκα.
Είπα "Γαμήσου εσύ κι η ομάδα σου" και μετακομίσαμε την επόμενη εβδομάδα.
ΟΜΑΔΑ - ΑΥΤΟ ΕΙΝΑΙ ΣΗΜΑΝΤΙΚΟ
Όταν φύγαμε, τα παιδιά δεν μπορούσαν να μιλήσουν στη Σόφι.
Είχε αγόρι τότε, τον Τζένσεν.
Του απαγόρευσαν να της μιλήσει ξανά.
Αναγκάστηκε να την μπλοκάρει.
Δεν ξαναμίλησε στη Σόφι.
Της τα στέρησαν όλα.
Πόνεσε πολύ γιατί ήταν το πρώτο μου αγόρι.
Δεν χωρίσαμε καν επίσημα.
Το έμαθα όταν το έμαθαν όλοι.
Εντάξει, ήρθε η Ελιάνα. Έχω άγχος, φίλε.
Μήνες αργότερα, άρχισε να βγαίνει με ένα άλλο κορίτσι.
Θυμάμαι ότι η καρδιά μου είχε ραγίσει.
Κι η Πάιπερ. Ήθελα να είμαι δίπλα της.
Δεν ήθελα να την αφήσω.
Πάιπερ, είσαι η καλύτερη φίλη που έχω σε όλον τον κόσμο.
Ακόμα το πιστεύω.
Είτε το πιστεύεις είτε όχι, είσαι η καλύτερή μου φίλη.
Θα μου λείψεις πάρα πολύ.
Παρακάλεσα τη μαμά μου να γυρίσω. "Μου λείπει η Πάιπερ, θέλω να γυρίσω".
Είπε "Δεν θα γυρίσεις εκεί πέρα, όχι".
Δεν ήταν μόνο η κολλητή της Πάιπερ,
ήταν και δική μου φίλη.
Είναι δύσκολο να ξεκόβεις κάποιον που ήταν τόσο κοντά σου
εξαιτίας ενός ενήλικα που σε ελέγχει.
ΤΑ ΓΥΡΙΣΜΑΤΑ ΔΙΑΚΟΠΤΟΝΤΑΙ Η ΠΑΪΠΕΡ ΕΙΝΑΙ ΛΥΠΗΜΕΝΗ
Κάποιες μέρες, η Πάιπερ απλώς έκλαιγε.
Δεν είπε ποτέ σε κανέναν γιατί έκλαιγε.
Η Τίφανι την πήγαινε βόλτα με το αμάξι.
Δεν μάθαμε ποτέ τι έκαναν ή πού πήγαιναν.
Θυμάμαι ότι γυρνούσε και πήγαινε στο δωμάτιό της.
Ζω σαν τον κύριο Μπιστ για 24 ώρες!
Έχουμε την Έμιλι!
Σόγιερ, τι κάνουμε;
Ίσως έναν μήνα αφότου πήρα την πλακέτα για τους ένα εκατ. συνδρομητές,
άρχισα να σκέφτομαι
"Τι κάνω εδώ;"
Δεν είναι καν δικές μου ιδέες.
Απλώς μου λένε τι να κάνω και το κάνω.
Δεν είναι πια διασκεδαστικό.
Παιδιά, πολλές φήμες είναι αληθινές.
Έφυγα από την Ομάδα της Πάιπερ Ροκέλ, αλλά δεν κρατάω καμία κακία.
Έχουμε όλοι καλές σχέσεις. Θα δούμε πώς θα πάει, αλλά…
Ήταν σίγουρα αγχωτικό στην αρχή όταν έφυγα.
Αρχίζεις να συνειδητοποιείς ότι θα χάσεις
όλες τις προβολές που έχεις, όλα όσα φτιάχνεις.
Θα χάσεις τους φίλους σου, τα άτομα που κάνεις παρέα κάθε μέρα.
Σίγουρα σε κρατάει εκεί όσο περισσότερο γίνεται.
Παιδιά, έτσι όπως πάμε, θα χάσουμε το ηλιοβασίλεμα.
Το ξέρω. Είμαστε…
Το σημείο καμπής ήταν η πρώτη φορά που αντιστάθηκα στην Τίφανι
κι είδα πώς το χειρίστηκε.
Ήξερα ότι δεν θα άντεχα άλλο.
Δεν ήξερα την Τίφανι μέχρι που μετακομίσαμε στο Λας Βέγκας.
Ήξερα όσα μου είχε πει η Πέσιενς,
αλλά δεν είχα βιώσει τη συμπεριφορά.
ΤΑ ΕΧΩ ΠΑΡΕΙ ΜΕ ΤΗΝ ΚΛΕΡ. ΜΠΛΕΚΕΙ ΣΕ ΖΗΤΗΜΑ ΕΝΗΛΙΚΩΝ.
Και τελικά την είδα από πρώτο χέρι.
Η Τίφανι ούρλιαζε στην Κλερ και την Ελιάνα
για κάτι που είχε κάνει η Κλερ για να προστατέψει κάποιον άλλον.
…τον Τζένσεν, αλλιώς, όπως είπα…
Ελιάνα, ξέρω ότι το ακούς. Συνέχισε να…
Μου χρωστάς μια συγγνώμη, Ελιάνα, γιατί είσαι μια αχάριστη σκύλα.
Όταν το είδε, είπε "Όχι.
Δεν θα μιλήσει έτσι στο παιδί μου".
Κι αυτό ήταν.
ΙΟΥΝΙΟΣ 2021
Το πρωί που φύγαμε,
δεν ήρθαμε για τα γυρίσματα του πρώτου βίντεο.
Έλαβα μήνυμα από τον Χάντερ.
Εντάξει, Άσλεϊ, έχω μπερδευτεί. Δεν ξέρω τι συμβαίνει εδώ.
Ήμουν πολύ ξεκάθαρος και σαφής.
Όλοι όσοι εμπιστεύτηκα και νοιάστηκα
και, ειλικρινά, αγάπησα πάνω απ' όλα, το ξέρεις αυτό,
κυριολεκτικά με μαχαίρωσαν πισώπλατα…
Πιστεύω ότι ήξερε γιατί φεύγαμε, αλλά έπρεπε να αντιμετωπίσει την Τίφανι.
Το μήνυμά του ήταν πολύ πανικόβλητο.
Έχω πληγωθεί. Κανείς δεν είπε τίποτα.
Ξύπνησα και τα μισά μου πράγματα είχαν χαθεί.
Τα μισά από τα παιδιά που ανάθρεψα στα σόσιαλ
και που αγάπησα πάνω από όλα,
γιατί δεν έχω τίποτα, απλώς με παράτησαν.
Μπορείς να με πάρεις;
Δεν πρόλαβα να αποχαιρετήσω την Πάιπερ.
Δεν πρόλαβα να της εξηγήσω
"Μπορεί να φεύγω, αλλά δεν σε αφήνω".
Αυτό ήταν το πιο σημαντικό, ότι δεν ήμουν πια στο πλάι της Πάιπερ.
Ναι, θέλω να κάνω…
Ένιωσα άσχημα για την Πάιπερ.
Πάντα αναρωτιέμαι πώς είναι.
Την αφήσαμε εκεί με ένα τέρας.
Ήταν η μικρή μου φίλη.
Ελπίζω πως όταν μεγαλώσει, θα καταλάβει.
Ίσως μια μέρα να ξαναμιλήσει με τη Σόφι.
Ελπίζω να είναι καλά.
Καληνύχτα, Σοφ.
Η Κλερ μιλούσε, μάλωνε, έκανε ό,τι κάνουν τα παιδιά.
Αλλά όταν ερχόταν σπίτι και δεν έβγαινε από το δωμάτιό της…
Σαν να της κοβόταν η λαλιά.
Παιδιά, σήμερα παίζουμε "Ποιος ξέρει καλύτερα το ταίρι του".
Το παιδί μου μισεί τα σόσιαλ.
Δεν θέλει να κάνει κάτι τέτοιο ποτέ ξανά.
Τώρα που τελειώσαμε με τον πρώτο γύρο…
Είπε ότι θέλει να σταματήσει την υποκριτική.
Με στεναχωρεί.
Δεν μπορούσα να προστατέψω τον Τζένσεν.
Δεν μπορούσα να τον βγάλω.
Κατέληξα να κάνω αίτηση διαζυγίου
για να έχω τη νόμιμη επιμέλεια του γιου μου.
Έτσι το σκέφτηκα.
Η Τίφανι του έλεγε "Πρέπει να χειραφετηθείς".
Έτσι ξεκίνησε.
Μέχρι το τέλος του 2020, ο Τζένσεν δεν μου μιλούσε.
Δεν απαντούσε στα τηλέφωνα. Δεν απαντούσε στα μηνύματα.
Κάποια στιγμή, μου είπε ότι η Τίφανι ήταν καλύτερη μαμά από μένα.
Αν συναντούσες την Τίφανι Σμιθ σήμερα,
θα έλεγες "Είναι ο πιο καλός, ο πιο αστείος, ο πιο γλυκός άνθρωπος".
Έχω πολλές ωραίες αναμνήσεις μαζί της. Ήταν όλα ένα ψέμα.
Θα γυρίσεις στην Τζόρτζια.
Ίσως ξανάρθω σύντομα…
Φεύγεις. Τέλεια. Δεν χρειάζεται να το αντιμετωπίσεις, να σπαταλάς ενέργεια.
Αλλά πολλά παιδιά, χρόνο με τον χρόνο, περνάνε το ίδιο πράγμα.
Κι όταν ακούς από άλλα παιδιά
"Ναι, μου συνέβη αυτό. Ναι, μου συνέβη αυτό το περιστατικό".
Και κανείς δεν κάνει τίποτα.
Οι περισσότεροι γονείς προστατεύουν τα παιδιά τους.
Εντάξει, νιώθω λίγο άγχος. Θα…
Όλοι φοβούνται τα αντίποινα.
Όλοι φοβούνται τι θα κάνει, όχι μόνο στο παιδί τους, αλλά και στους ίδιους.
Φοβήθηκα. Έβαλα κάμερες ασφαλείας στο σπίτι μου.
Υπήρχε ένα σημείο που νόμιζα ότι μου έστελνε μήνυμα.
Ταξίδεψε στο Όστιν.
Υπάρχει ένα βίντεο στο σπίτι μου στο Όστιν.
Δείχνουν όλο το σπίτι μου,
σχολιάζουν τα πάντα, τις φωτογραφίες μου.
Ερχόμαστε! Τίφανι!
Εκείνη κάθεται στην τραπεζαρία μου.
Το μήνυμα ήταν
"Τώρα είμαι στο σπίτι σου".
Δεν υπάρχει στρατηγική ενός καλού αποχαιρετισμού με την Τίφανι,
γιατί θα τα πάρει όλα πίσω
και θα σε ρίξει στο μηδέν, αν μπορεί.
Κανείς δεν θα πάρει τίποτα από το βασίλειο της Πάιπερ Ροκέλ και θα φύγει.
Είχαμε όλοι μια τεράστια αίσθηση ανακούφισης
που δεν θα επιστρέφαμε για γυρίσματα.
Αλλά όλοι ξέραμε ότι ερχόταν η οργή.
Κι όταν ήρθε…
ήταν πολύ άσχημη.
Η ΤΙΦΑΝΙ, Ο ΧΑΝΤΕΡ ΚΑΙ Η ΠΑΪΠΕΡ
ΑΡΝΗΘΗΚΑΝ ΝΑ ΔΩΣΟΥΝ ΣΥΝΕΝΤΕΥΞΗ Ή ΝΑ ΣΧΟΛΙΑΣΟΥΝ.
Η ΤΙΦΑΝΙ ΣΜΙΘ ΑΡΝΗΘΗΚΕ ΤΙΣ ΚΑΤΗΓΟΡΙΕΣ ΤΩΝ ΠΡΩΗΝ ΜΕΛΩΝ.
Ο ΓΚΑΒΙΝ ΜΑΓΚΝΟΥΣ ΑΡΝΗΘΗΚΕ ΝΑ ΔΩΣΕΙ ΣΥΝΕΝΤΕΥΞΗ.
Ο ΤΖΕΝΣΕΝ ΡΑΜΙΡΕΖ ΚΑΙ Ο ΠΑΤΕΡΑΣ ΤΟΥ ΑΡΝΗΘΗΚΑΝ ΝΑ ΔΩΣΟΥΝ ΣΥΝΕΝΤΕΥΞΗ.
ΑΝ ΓΝΩΡΙΖΕΤΕ ΚΑΠΟΙΟΝ ΠΟΥ ΕΧΕΙ ΚΑΚΟΠΟΙΗΘΕΙ ΣΕΞΟΥΑΛΙΚΑ,
ΘΑ ΒΡΕΙΤΕ ΔΙΑΘΕΣΙΜΕΣ ΠΛΗΡΟΦΟΡΙΕΣ ΣΤΟ WWW.WANNATALKABOUTIT.COM
Υποτιτλισμός: Χριστίνα Φλώρου